La plataforma no mes morts a la c-55 es reuneixen amb partits d´ambit local de la comarca – Castellvilarenc.info
by Redacció 27 de febrer de 2015
La Plataforma No Més Morts a la C-55 va decidir el passat mes de gener i, aprofitant la imminent convocatòria de les eleccions municipals pel proper 24 de maig, adreçar-se a totes les forces polítiques i grups municipals de les poblacions per on transcorre la C-55 amb tres objectius:
Primer, copsar la valoració de cada partit a la situació actual de la carretera C-55, que pràcticament no ha canviat el seu traçat des de 1974, mentre el trànsit s’ha multiplicat i la gran sinistralitat no té aturador.
Segon, veure el grau de suport que tenen les accions, activitats, mesures i objectius d’aquesta Plataforma dins el panorama plural polític del món local.
És per això, que es sol·licita la inclusió del desdoblament de la C-55 i/o la gratuïtat de la C-16 i la seva connexió amb l’A2 dins els respectius programes electorals.
Tercer, analitzar propostes de totes les parts i veure la viabilitat, possibilitat i conveniència de fer un treball concret i conjunt de divulgació i conscienciació als ciutadans de cadascuna de les localitats.
Un cop feta la tramesa i rebudes les primeres respostes dels grups amb voluntat de trobada, s’han efectuat les primeres reunions on fem un primer balanç:
– Reunió Alcaldia – grup municipal PSC Pont de Vilomara (Sr. Cecilio Rodríguez)
– Reunió grup PxC Manresa (Sr. Sebastià Llort)
– Reunió grup Podem Manresa (amb quatre dels seus membres)
– Reunió grup SI Manresa (Sr. Arnau Padró)
– Reunió Alcaldia – grup municipal PSC Castellbell i el Vilar (Sra. Montserrat Badia)
Aquestes trobades han estat molt profitoses, a banda de poder parlar de la problemàtica s’han posat sobre la taula idees i possibles accions a realitzar.
La voluntat de la Plataforma és mantenir la màxima transparència en totes direccions, cosa que pensem continuar informant de l’acollida i de les respostes obtingudes, així com de les properes reunions ja previstes i acordades amb els diferents grups municipals i forces polítiques.
30 d'octubre de 2011 30 d'octubre de 2011